රජයේ රෝහල්වල ඊයේ සිට (20) දීපව්‍යාප්තව ආරම්භ කර ඇති සෞඛ්‍ය සේවයේ ශ්‍රේණි 28කට අයත් සේවකයන්ගේ වැඩ වර්ජනය නිසා අත්‍යවශ්‍ය සෞඛ්‍ය සේවාවන් කාර්යක්ෂමව කරගෙන යාමට රාජ්‍ය ආරක්ක හා නාගරික සංවර්ධන අමාත්‍යාංශයේ ලේකම් ගෝඨාභය රාජපක්ෂ මහතාගේ උපදෙස් පරිදි සිවිල් ආරක්ෂක බළකායේ සෙබළ සෙබළියන් යොදවා ඇත.දිවයින පුරා වැඩවර්ජනය ක්‍රියාත්මක රෝහල් සඳහා 992 දෙනෙකු දිවා රාත්‍රී සේවයේ යොදවමින් රෝහල් කටයුතු සාර්ථකව සිදුකිරීම සඳහා අනගි සහායක් ලබාදෙති.ඒ අනුව බස්නාහිර පළාතේ කළුබෝවිල ශික්ෂණ රෝහලට 61ක්ද ජාතික රෝහලට 135ක් ද, අංගොඩ රෝහලට 10ක්ද ක/ නාගොඩ රෝහලට 40ක්ද, හොරණ මූලික ‍‍රෝහල සඳහා 27ක්ද ගම්පහ රෝහලට 19ක්ද, වතුපිටිවල රෝහලට 20ක්ද, හෝමාගම රෝහලට 20ක්ද, පානදුර රෝහලට 18ක්ද, පානදුර කේතුමතී රෝහලට 06ක්ද, කිරිබත්ගොඩ රෝහලට 08ක්ද, පිඹුර රෝහලට 03ක්ද, දොඩම්ගොඩ රෝහලට 02ක්ද, මීගහතැන්න රෝහලට 03ක්ද, මීගමුව රෝහලට 30ක්, ආනියාකන්ද රෝහලට 12ක් වශයෙන් 414 දෙනෙකු දිවා රාත්‍රී සේවය සඳහා යොදවා ඇත.මීට අමතරව අනුරාධපුරය රෝහලට 100ක්ද පූනෑව 02, මිහින්තලය 08, විලච්චිය 04, රත්මල්ගහවැව 02, කහටගස්දිගිලිය 05, ගලෙන්බිඳුනුවැව 05, පිරාමඩුව 02, කැකිරාව 04, තලාව 02, මරදන්කඩවල 02, හුරුලුවැව 02, නාගම්පහ 02, සේනපුර 02, ආඬියාගල 03, කෝන්වැව 02, කලාවැව 02, රනාරව 05, තන්තිරිමලේ 05, නොච්චියාගම 10, රඹව 17ක් වශයෙන් යොදවා ඇත.